ż-żmien itir u ma jistenna lil ħadd. Hawn qed nirreferi għall-100 sena li għaddew mill-15 ta' Settembru, 1915 meta għar-raħal tagħna kienet ġurnata storika speċjalment għall-qasam tagħna. Infatti fil-15 ta' Settembru, 2015 ser niċċelebraw għeluq il-100 anniversarju tal-ewwel qasam tal-M.U.S.E.U.M. li nfetaħ fil- gżira ta' Għawdex. Bħalma jafu ħafna anzjani Nadurin, Rakela Camilleri, tfajla min-Nadur, kienet mill- providenza t'Alla biex San Ġorġ Preca, seta' jibda l-M.U.S.E.U.M. f'Għawdex li kien dak tal-bniet fin-Nadur. Rakela kienet waħda mill-ftit nisa Għawdxin li f'dak iż-żmien ħadet edukazzjoni għolja u minbarra l-Malti, kienet taf titkellem tajjeb bl-Ingliż, bit-Taljan u bil-Franċiż. Hija ħadet l-edukazzjoni tagħha bħala. border fl-iskola tas- Sorijiet ta' St Joseph f'Malta. Għall- ħabta tal-1914, Rakela flimkien ma' tfajla oħra min-Nadur, Pawla Grech, darba kellhom bżonn imorru Malta u waħda ħabiba mill-Ħamrun ħadithom biex ikellmu lil Dun Ġorġ. Dan għaraf li dawn iż-żewġ tfajliet kellhom jgħinuh fil-ftuħ tal-Mużew fil-gżira ta' Għawdex. Għalhekk wara li kellimhom u aċċettaw, Dun Ġorġ ġab il-permessi meħtieġa u beda l-M.U.S.E.U.M. fin- Nadur. Billi Pawla Grech ma baqgħetx fis-soċjetà ta' Dun Ġorg, Rakela kellha tmexxi weħidha. L-istorja ta' Rakela turina kemm Dun Ġorġ kellu moħħ miftuħ għall-ideat ġodda. Fi żmienu, meta l-post tal-mara kien biss fil-kċina, huwa mhux biss ħa interess li jgħallem lill-bniet (u mhux biss lis-subien), imma saħansitra fforma katekisti nisa biex huma stess ikunu jistgħu jgħallmu lill-oħrajn. Billi t-trasport bejn iż-żewġ gżejjer ma kien regolari xejn, Rakela bdiet tikkorrispondi ma' Dun Ġorġ bl- ittri għal ħafna snin. Min-naħa tiegħu, Dun Ġorġ qatt ma traskura li jwieġeb lil Rakela bil-kitba. Madwar ħamsin ittra ta' Dun Ġorġ lil Rakela għadhom jeżistu u llum miżmuma b'għożża kbira mis-Soċjetà tal-M.U.S.E.U.M. Mill-ittri jidher li Dun Ġorġ kellu fiduċja kbira f'Rakela tant li ġie li talabha tgħinu fit-tmexxija tal-Mużew tas-subien f'Għawdex u għalhekk kienet tissejjaħ is-superjura djoċesana. Dawn huma xi pariri li kien jagħtiha Dun Ġorġ, illum San Ġorg Preca, għadhom ukoll attwali għaż-żmenijiet tal-lum. 'Bħala regola għalik u għal kulħadd, meta inti tħares lejn il-ġustizzja ta' Alla, ħares ukoll lejn il-ħniena Tiegħu. Aħdem dejjem għas-salvazzjoni tal-erwieħ permezz tat-tagħlim u permezz tat-talb, u ntelaq f'idejn Alla għalkollox għax ma jabbandunakx' (29.11.39) 'Xejn għażiża Rakela, xejn tiddejjaq, ripoż kbir fil-providenza t'Alla tagħna li jieħu ħsieb u kura tal-kreaturi kollha Tiegħu.' (18.05.1928) 'Irrikkmanda lil kulħadd li jgħidu kuljum ir-Rużarju għax permezz tiegħu, il-Madonna bil-potenza tagħha qiegħda ssalva l-erwieħ' (27.08.55) Tassew li għandna għax nirringrazzjaw 'l Alla ta' dan il-wirt spiritwali li minnu eggwadanjaw ħafna ġenerazzjonijiet mir-raħal tagħna matul dawn. il- mitt sena u għadhom jibbenifikaw minnu sal-lum. Issa minna jiddependi kemm ser nibqgħu nżommu ħajja din l-għaqda fir-raħal tagħna li San Ġorġ Preca kien isejjaħ, bħal kull qasam ieħor, 'forġa fejn jinħaraq id-dnub'. Inħeġġu lill-ġenituri biex. ikomplu jibagħtu lil uliedhom regolari għat- tagħlim anke wara li jkunu għamlu l-Griżma tal-isqof. Ejjew ingħaqdu magħna. fit-talb għall-vokazzjonijiet mużewmini li: huwa investiment li jiswielna għall-ħajja ta' dejjem. 'Dak li mhux etern mhu xejn' kien spiss itenni San Ġorġ Preca. Li tkun katekista, mhux biss hija ministeru fi ħdan il-Knisja, imma wkoll vokazzjoni. Aħna ssibuna dejjem lesti matul is- sena kollha biex nilqgħu lil uliedkom mhux biss biex nippreparawhom għas-sagramenti tal-Ewwel Tqarbina u tal-Griżma tal-Isqof, imma wkoll biex nagħtuhom formazzjoni nisranija soda u ta' nsara maturi. Jekk is-Sinjur Alla jrid nhar it-Tlieta, 15 ta' Settembru, 2015 ser ikollna quddiesa ta' radd il-ħajr flimkien ma' xi attivitajiet oħra li jiġu ppubblikati aktar tard. Nieħu din l-opportunità biex f'isem sħabi nawgura l-festa t-tajba lin- Nadurin kollha, festa mimlija ġid spiritwali permezz tat-tagħlim sabiħ li ħallewlna l-patruni tagħna San Pietru u San Pawl. Il-paċi magħkoml Mill-Ħajja tal-Komunità (